**Zápisnica**

**z 19. zasadania Obecného zastupiteľstva v Ľubietovej**

**konaného 14. decembra 2012 o 18,00 hod v zasadačke OcÚ**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Prítomní: -** podľa prezenčnej listiny (poslanci)

**Za občanov: -**  5

Zasadanie OcZ otvoril a viedol starosta obce Ing. Pavel Zajac. Podľa prezenčnej listiny bolo prítomných 5 poslancov a zasadanie OcZ bolo uznášania schopné. Poslanec Ivan Debnár prišiel na rokovanie o 18,15 hod., Mgr. Katarína Šimunová sa ospravedlnila.

**Starosta obce predložil na schválenie nasledovný program:**

1. Otvorenie
2. Voľba návrhovej komisie
3. Kontrola plnenia uznesení
4. Riešenie nepodpísaných uznesení
5. Schválenie VZN obce
6. Schválenie rozpočtu obce na rok 2013
7. Majetok obce
8. Rôzne
9. Diskusia
10. Záver
11. Otvorenie

Starosta obce privítal prítomných a požiadal poslancov, aby sa k predloženému programu rokovania vyjadrili. Pripomienky k predloženému programu – bod 5 presunúť hneď za bod 3 – návrh podal poslanec Ivan Kováč.

UZNESENIE č.OcZ 19 -1/2012

Obecné zastupiteľstvo v Ľubietovej

**schvaľuje**

program zasadnutia obecného zastupiteľstva v Ľubietovej – so zmenou, výmenu bodu 4 a 5

Za: Čief Martin, Kováč Ivan, Kútny Ján, Kenický Daniel, Bc. Majerová Jana,

Proti: -- Zdržal sa: -- Nehlasoval: --

**Uznesenie bolo jednomyseľne prijaté**

Určenie overovateľov a zapisovateľa zápisnice

Starosta obce určuje za zapisovateľa zápisnice Zuzanu Kútnu a a overovateľov zápisnice Bc. Janu Majerovú a Ivana Kováča.

1. Voľba návrhovej komisie

UZNESENIE č.OcZ 19- 2/2012

Obecné zastupiteľstvo v Ľubietovej

**volí**

návrhovú komisiu v zložení:

Ivan Kováč predseda

Ján Kútny člen

Daniel Kenický člen

Za: Čief Martin, Kenický Daniel, Kováč Ivan, Kútny Ján, Bc. Majerová Jana,

Proti: -- Zdržal sa: -- Nehlasoval: --

**Uznesenie bolo jednomyseľne prijaté**

1. **Kontrola plnenia uznesení – Ing. Filip Flaška – kontrolór obce**

Uznesenie zo 17. zasadania boli všetky splnené, z 18. zasadania sú problémom nepodpísané uznesenia starostom obce, neboli predložené správy na kontroly prevedené hlavným kontrolórom, kniha jázd nebola predložená.

Inventúra sa robí podľa pokynov hlavného kontrolóra.

Ivan Kováč – robí sa skôr súpis majetku, komisie sa stretnú a urobia sa nové inventarizačné hárky.

Jana Majerová – súpis majetku sa rozbehol, inventarizačné hárky boli v minulosti robené chaoticky, všetok majetok sa presne pomenuje a očísluje.

Pavel Zajac – nájomné zmluvy sa riešia.

Ján Kútny – u hasičov treba vyradiť dávno nefunkčné zariadenia, obecnú Aviu treba odhlásiť a odovzdať evidenčné čísla, aby sa zbytočne neplatila poistka.

UZNESENIE č.OcZ 19- 3/2011

Obecné zastupiteľstvo v Ľubietovej

berie na vedomie

správu starostu obce o plnení uznesení z predchádzajúceho zastupiteľstva

Za: Čief Martin, Debnár Ivan, Kováč Ivan, Kenický Daniel, Bc. Majerová Jana, Mgr. Katarína Šimunová

Proti: -- Zdržal sa: -- Nehlasoval: --

1. **Schválenie VZN obce**

VZN Zásady hospodárenia a nakladania s majetkom obce a VZN – zásady hospodárenie s finančnými prostriedkami obce vypracoval a predložil poslanec Ivan Kováč. Starosta obce ich poslal na vyjadrenie JUDr. Hlinkovi.

Ivan Kováč – vyjadrenie právnika ma neprekvapilo, VZN som vypracovával pomocou internetu, riadil som sa VZN niektorých obcí a rozhodnutím ústavného súdu.

Jedná sa hlavne o majetok spoločností, kde sa môže pozícia OcZ prejaviť aj inými úkonmi – hlavne v bodoch 9, 4 a 1.

Jana Majerová – jednala som osobne s JUDr. Hlinkom a myslím si, že v tomto prípade má pravdu.

Pavel Zajac – JUDr. Hlinka posúdil VZN hlavne, čo sa týka spoločností, riešil som to aj s prokuratúrou, ale osobne si myslím, že ste skupina ľudí, ktorí toto VZN odsúhlasia, ale ja to pošlem znova ďalej na posúdenie.

Martin Čief – poškodí niektoré z týchto VZN obec alebo bude možnosť lepšej kontrolovanosti obecných spoločností?

Pavel Zajac – ja si neuzurpujem riadenie spoločností, za ich chod zodpovedá konateľ, nemám problém, aby sa spoločnosti kontrolovali, nájdite schopných ľudí do dozornej rady, ktorí budú vedieť riešiť problémy.

Tieto VZN sa musia právne posúdiť, požiadam prokuratúru a budem rešpektovať jej rozhodnutie.

Miloš Kolaj – o majetku obce rozhoduje OcZ, pokiaľ obec zriadila s.r.o. zo zákona je zodpovedný konateľ, je potrebné zosúladiť VZN a interné predpisy obce, OcZ nie je právny orgán, aj keď zastupuje majetok obce, starosta obce a obecné zastupiteľstvo by mali byť v súlade, starosta obce nemôže rozhodovať sám, ale v konečnom dôsledku je za všetko zodpovedný.

Martin Čief – komunikácia je dôležitá, ak tu budeme bojovať proti sebe bude stále problém, obecné zastupiteľstvo, starosta a konateľ by sa mali viac stretávať a riešiť problémy za zatvorenými dverami.

Jana Majerová – nakladanie s finančnými prostriedkami sa rieši interným predpisom a pri hospodárení s majetkom obce by sme mali vychádzať zo starého VZN.

Ing. Filip Flaška – väčšina v predložených VZN je vlastne prepísaný zákon, všetko je riešené v jednom celku, nevidím v nich zásadný problém a pripomienky sa dajú zapracovať.

Hlasovanie:

UZNESENIE č.OcZ 19- 4/2012

Obecné zastupiteľstvo v Ľubietovej

**schvaľuje**

VZN obce Ľubietová – Zásady hospodárenia a nakladania s majetkom obce Ľubietová

Za: Čief Martin ,Debnár Ivan, Kenický Daniel, Kováč Ivan ,Kútny Ján

Proti: -- Zdržal sa: Majerová Jana

Nehlasoval: --

**Uznesenie bolo prijaté**

UZNESENIE č. OcZ 19- 5/2012

Obecné zastupiteľstvo v Ľubietovej

**schvaľuje**

VZN obce Ľubietová – Zásady hospodárenia s finančnými prostriedkami obce Ľubietová

Za: Čief Martin, Debnár Ivan, Kenický Daniel, Kováč Ivan, Kútny Ján, Bc. Majerová Jana

Proti: -- Zdržal sa: --

Nehlasoval: --

**Uznesenie bolo jednomyseľne prijaté**

UZNESENIE č.OcZ 19- 6/2012

Obecné zastupiteľstvo v Ľubietovej

**schvaľuje**

VZN obce Ľubietová o miestnych daniach a miestnom poplatku za komunálne odpady a drobné stavebné odpady

Za: Čief Martin, Debnár Ivan, Kenický Daniel, Kováč Ivan ,Kútny Ján

Proti: -- Zdržal sa: Majerová Jana

Nehlasoval: --

**Uznesenie bolo jednomyseľne prijaté**

Pavel Zajac – v súvislosti s rozpočtom – každá pomoc je dobrá, bol by som rád, keby sa rozpočtový proces pripravoval skôr a pracovalo na ňom viac ľudí.

Miloš Kolaj – finančné záležitosti spoločností sa riešili ešte v dobe, keď som bol starostom ja, je presne určené, koľko finančných prostriedkov môžu mať spoločnosti v hotovosti.

Daniel Kenický – k VZN o miestnych daniach a poplatkoch – občania nerozumejú prepočtom a koeficientom, VZN je potrebné napísať jednoduchšie a zrozumiteľnejšie.

Ivan Kováč – bolo by dobré urobiť leták s konkrétnymi sumami a dať ho občanom do schránok.

Sidónia Filadelfiová – ja nezaplatím ani o cent viac, ako minulý rok, nech platia ľudia, ktorí neseparujú

a všetko hádžu do kukanádob.

Pavel Zajac – najviac sa platí za vývoz VOK, ktoré sú pri čističke, v katastri však máme poriadok, v obci treba v oblasti odpadového hospodárstva viac pracovať.

Ján Kútny – viac propagácie a oboznamovania občanom o separovaní odpadu.

Martin Čief – kontajnery na sklo, ktoré boli na Zábave a na Podlipe už nie sú a občanom je ďaleko chodiť k čističke.

Pavel Zajac – projekt na zberný dvor, ak projekt prejde, bude odvoz separovaného odpadu –komplet – jednoduchší, do dnešného dňa plasty odváža obec Brusno, za čo jej platíme poplatok, papier a sklo odvážajú naši, najväčší problém sú pneumatiky – odvoz 1 tony stojí 75 eur, separovaný zber je o disciplíne občanov a kvalitnej propagácii, každá obec má iný systém zberu separovaného odpadu, škola by mohla urobiť viac – naučiť separovať už deti.

Ivan Kováč – vráťme sa k majetku obce – problém je v odvolanej dozornej rade, ako sa vyjadril aj prokurátor pri mojej osobnej návšteve, bez schválenia OcZ nemôže byť dozorná rada odvolaná, starosta obce a konateľ spoločnosti konali protiprávne.

Obecné spoločnosti majú veľkú hodnotu, tak prečo by o ňom mali rozhodovať dvaja ľudia – starosta obce a konateľ, prešla dosť dlhá doba a starosta a poslanci sa vôbec nestretli, aby sa riešili dôležité veci, je zrejmé, že vzťah – starosta obce a poslanci OcZ – nefunguje, konateľ spoločnosti a starosta rozhodujú o dôležitých veciach spoločností sami, ako je možné, že starosta odvolal dozornú radu a nedovolil, aby dokončili rok a napísali správu o stave spoločností ku koncu roka.

Pavel Zajac – ja som túto problematiku tak isto konzultoval s prokuratúrou a budem rešpektovať jej názor, teraz sa však cítim tlačený do kúta, vy chcete rozhodovať, ale ja som za všetko zodpovedný.

Ivan Kováč – prečo sa spolupráca poslancov a starostu rieši cez prokuratúru, sme tu predsa na to, aby sme udržiavali dedinu v dobrom stave, prečo sme sa nestretli hneď, ako dozorná rada predložila správu, vysvetlili si veci a nemuseli vznikať fámy a nepravdy o dozornej rade a poslancoch.

OcZ je tu pre teba len na to, aby sme odhlasovali, čo ty chceš.

Pavel Zajac – v tejto situácii ani neviem, čo vám poslancom môžem povedať, aby to hneď nebolo v novinách.

Ivan Kováč – začnime sa stretávať, táto situácia nie je normálna, sme jedna z najbohatších obcí, nepredstavoval som si prácu v OcZ takto, mnoho problémov vzniklo z toho, že nekomunikujeme.

Dagmar Zajacová – máte pocit, pán Kováč, že starosta vám niekedy odmietol stretnutie.

Pavel Zajac – mám pocit, že všetko ide opačným smerom, je veľa vecí, o ktorých neviete a ja ich musím riešiť.

Ivan Kováč – v takejto atmosfére sa veľmi zle pracuje, skončime to dnes, zajtra sa stretnime dohodnime sa na podstatnom, a keď sa názory vyjasnia, môžeme pokračovať.

Daniel Kenický – konateľa spoločnosti nechcel nikto odvolať, on sám sa vyjadril, že dve spoločnosti sú pre neho veľa, išlo o to, aby na spoločnostiach boli dvaja konatelia a pán Krč si môže vybrať, kde chce byť. Vypíšeme nové výberové konanie a všetko sa vráti do starých koľají, dozornú radu nemá právo starosta odvolať, navrhujem, nech na najbližšie zastupiteľstvo príde prokurátor a môžeme si to vysvetliť, dnes skončime.

Ján Kútny – finančná komisia nebola kompletná, na poslednom zastupiteľstve som vyzval predsedov komisií, aby dali návrhy do rozpočtu a vyjadrili sa k návrhu.

Pavel Zajac – rozpočet je veľmi podrobný a preto sa musí aj 5-krát do roka robiť presun medzi položkami, nie je dobré ísť na provizórium.

Ivan Debnár – komunikácia viazne, všetko si riešiš sám, nebral si do úvahy žiadne názory komisií.

Pavel Zajac – v obci je mnoho akcií, ktoré by sa mohli urobiť – budova obecného úradu.

Ivan Debnár – spoločnosti sú podľa tvojich slov ziskové, koľko financií obec potrebuje, odvody spoločností do obci by mali byť primerané zisku, teda by mali byť oveľa vyššie než v skutočnosti sú, ale na obci by musela byť lepšia finančná disciplína.

Miloš Kolaj – na rekonštrukciu námestia nemáte realizačný projekt ani výkaz výmer - jednoznačné riešenie – skrátená štúdia.

Ivan Debnár – ide o to, že občania nevedia, ako bude námestie po dokončení vyzerať, treba ich ešte teraz, než sa znovu rozbehnú na jar práce, informovať.

Pavel Zajac – vyjadrite sa k dnešnému ďalšiemu rokovaniu, potrebujem riešiť námestie – spôsob financovania , prekleňovací úver – banku.

Ivan Kováč – navrhujem prerušenie rokovania.

UZNESENIE č.OcZ 19- 7/2012

Obecné zastupiteľstvo v Ľubietovej

**schvaľuje**

prerušenie rokovania OcZ do 19.12.2012

Za: Čief Martin, Debnár Ivan, Kenický Daniel, Kováč Ivan, Kútny Ján, Bc. Majerová Jana

Proti: -- Zdržal sa: -- Nehlasoval: --

**Uznesenie bolo jednomyseľne prijaté**

**Overovatelia: Starosta obce:**

Bc. Jana Majerová Ing. Pavel Zajac

Ivan Kováč